East Sussex

East Sussex, suomeksi Itä-Sussex, on hallinnollinen ja muodollinen kreivikunta Kaakkois-Englannissa, Englannin kanaalin rannalla. East ja West Sussex muodostettiin vuonna 1889 irrottamalla ne Sussexin historiallisesta kreivikunnasta. Hallinnolliseen kreivikuntaan kuuluu viisi hallintopiiriä ja sen keskuksena toimii Lewesin kaupunki; muodolliseen kreivikuntaan luetaan niiden lisäksi itsenäinen Brighton & Hoven yhtenäishallintopiiri. Vuoden 2021 väestönlaskennassa muodollisen kreivikunnan alueella oli noin  asukasta.

Sussex on saanut nimensä sakseilta, joka hallitsivat aluetta 400-luvulla roomalaisten lähdettyä.

Tärkein työllistäjä on palvelusektori, jossa vuonna 2007 työskenteli 85 % työvoimasta. Maanviljelysmaa ei ole kovin hedelmällistä, joten sitä käytetään lähinnä laitumena.East Sussex in Figures  Viitattu 17.11.2009

 Maantiede 
pienoiskuva|vasen|upright|Majakka Beachy Headin huipulla.
East Sussexin pinta-ala, mukaan lukien Brighton & Hoven kaupunki, on  neliökilometriä. Suurin leveys lännestä itään on 78 kilometriä ja pituus etelästä pohjoiseen 46 kilometriä. Kreivikunnan rajanaapureita ovat West Sussex lännessä, Surrey luoteessa ja Kent pohjoisessa ja koillisessa. Etelässä se rajautuu Englannin kanaaliin.

East Sussexin läpi kulkee lännestä itään rannikon myötäisesti South Downsin kalkkikiviharjanne, joka laskeutuu paikoitellen mereen pystysuorina kallioina esimerkiksi Beachy Headissä. South Downsin pohjoispuolella levittäytyy kumpuileva Wealdin alue, joka on laajalti metsien ja nummien peitossa. Kreivikunnan kaakkoisosassa Beachy Headistä itään sijaitsee Pevensey Levelsin kosteikkoalue, joka oli historiallisesti tärkeä maihinnousupaikka Britanniaan saapuneille valloittajille. Siitä itään aina Hastingsiin asti on vielä lisää rantakallioita.

Kanaalin rannikolla on katkeamaton ketju kaupunkeja, joista suurimpia ovat (lännestä itään) Brighton & Hove, Peacehaven, Newhaven, Seaford, Eastbourne, Bexhill-on-Sea ja Hastings. Tiheät junavuorot mahdollistavat työmatkaliikenteen niiden ja Lontoon välillä.

East Sussex sijaitsee Etelä-Englannissa, jonne kulkeutuu Manner-Euroopasta ajoittain mantereista ilmaa. Se voi tehdä säästä kylmän talvella ja kuuman ja kostean kesällä. Kreivikunta on myös kaukana Pohjois-Atlantin matalapaineiden kulkureiteiltä, minkä vuoksi siellä sataa suhteellisen vähän verrattuna Ison-Britannian länsi- ja pohjoisosiin. Kanaalin rannikko on Britannian aurinkoisimpia paikkoja, ja Britannian suurin auringonpaistetuntien määrä kuukaudessa, 384 tuntia, havaitiin Eastbournessa heinäkuussa 1911.

 Hallinto 
pienoiskuva|vasen|East Sussexin kreivikunnantalo Lewesissa.
East Sussexin paikallishallinto on jaettu kolmeen tasoon kaikkialla muualla paitsi Brighton & Hovessa, jonka alueella kaupunginvaltuusto vastaa palveluiden tuottamisesta asukkaille. Muualla ylintä päätösvaltaa käyttää Lewesissa kokoontuva kreivikunnanvaltuusto, joka vastaa toiminta-alueellaan suurimmasta osasta asukkaiden lakisääteisistä palveluista, muun muassa opetuksesta, kirjastoista, sosiaalipalveluista ja tiettyjen julkisten alueiden kaavoituksesta. Sen alaisuudessa toimii viisi hallintopiiriä, jotka hoitavat loput palveluista, esimerkiksi jätekuljetukset ja rakennusluvat.

pienoiskuva|
+ East Sussexin aluejakokk. = kreivikunta; hp. = hallintopiiri; kp. = kaupunkipiiri; yhp. = yhtenäishallintopiiri 1. taso 2. taso Tyyppi Väkiluku (2021) Pinta-ala (km²) Brighton & Hove  yhp.       East Sussex(kk.)  Lewes  hp.     Wealden  ”      Eastbourne  kp.      Rother  hp.      Hastings  kp.     

pienoiskuva|East Sussexin kunnat.
Office for National Statisticsin mukaan East Sussexissa oli joulukuussa 2023 yhteensä 106 kuntaa, joista useimmilla oli oma vaaleilla valittu kunnanvaltuustonsa. Kunnilla on paikallishallinnon ylempiin tasoihin nähden varsin vähän päätäntävaltaa: ne osallistuvat neuvoa-antavassa asemassa kaavoitukseen ja päättävät itsenäisesti muun muassa kuntien leikkipaikoista, hautausmaista ja yhteisötiloista. Kreivikuntaan kuuluu myös joitakin alueita (pääasiassa isoja kaupunkeja), joissa ei ole kunnallista itsehallintoa ja kaikki päätökset tehdään hallinnon ylemmillä tasoilla. Tällaisia alueita ovat muun muassa Brighton & Hove, Eastbourne ja Hastings.

Yhdistyneen kuningaskunnan hallitsija nimittää kaikkiin muodollisiin kreivikuntiin edustajikseen lordiluutnantin ja suurseriffin. East Sussexin lordiluutnanttina on toiminut elokuusta 2021 lähtien Andrew Blackman. Lordiluutnantin tehtäviin kuuluu järjestää kuninkaallisten vierailuja kreivikuntaan, myöntää monarkin puolesta tiettyjä kunniamerkkejä, arvonimiä ja palkintoja ja toimia armeijan yhteyshenkilönä. Lordiluutantti jatkaa tehtävässä tavallisesti 75-vuotiaaksi asti, ja hän voi nimittää itselleen varaluutantin ja useita apulaisluutnantteja. Suurseriffi nimitetään yhdeksi vuodeksi kerrallaan, ja hänen päätehtäviään ovat ylioikeuden tuomareiden palveleminen näiden East Sussexiin suuntautuvilla työmatkoilla ja lordiluutnantin avustaminen kuninkaallisten vierailujen järjestämisessä. Lisäksi hän tukee ja edistää aktiivisesti eri oikeusistuinten, viranomaisten ja vapaaehtoisjärjestöjen toimintaa.

 Väestö 
Vuonna 2021 East Sussexin muodollisessa kreivikunnassa oli noin  asukasta ja suurimpia asutuskeskuksia olivat:

 Asutuskeskus Hallinnollinen alue Väkiluku (2021) Lähde Brighton & Hove  Brighton & Hove     Eastbourne  Eastbourne     Hastings  Hastings     Bexhill-on-Sea Rother     Seaford Lewes     Hailsham Wealden     Crowborough Wealden     Lewes Lewes     Peacehaven Lewes     Uckfield Wealden     Newhaven Lewes     Polegate Wealden    

 Tunnukset 
 Lippu 
East Sussexilla ei ole virallista lippua. Vuonna 1975 käyttöön otetussa East Sussexin kreivikunnanvaltuuston vaakunassa ja sen pohjalta suunnitellussa lipussa on punaisella pohjalla kultainen saksien kruunu, kuusi kultaista pääskyä ja valkoinen aaltoviiva, joka edustaa merta. Se perustuu paljon vanhempaan Sussexin vaakunaan, jossa on sinisellä pohjalla kuusi kultaista pääskyä. Pääskyt ovat kreivikunnan vanha tunnus, joka esiintyy jo Bodiamin linnan vuonna 1385 rakennetun portinvartijan tuvan seinässä.

 Pyhän Rikhardin päivä 
Historiallisen Sussexin kreivikuntapäivää vietetään kesäkuun 16. päivänä Pyhän Rikhardin muistoksi.

 Nimikkokukka 
East Sussexilla ei ole omaa nimikkokukkaa; sen sijaan koko historiallisen Sussexin nimikkokukaksi valittiin Plantlife International -järjestön vuonna 2004 pitämässä yleisöäänestyksessä pyörötähkämunkki.

 Lähteet 

*